Krutohlav hnedý

Krutohlav hnedý (iné názvy: krutohlav obyčajný, krutihlav obyčajný, krutihlav hnedý; lat. Jynx torquilla) je druh z čeľade ďatľovité. Je rozšírený v širokom pásme po celej Palearktíde. Podľa Medzinárodnej únie na ochranu prírody a prírodných zdrojov krutohlav hnedý patrí medzi najmenej ohrozené druhy, trend celkovej populácie je klesajúci, už od polovice 19. storočia poklesli počty a zmenšilo sa územie, ktoré obýval. Dôvody boli rôzne, dažde v hniezdnej dobe zapríčinené klimatickými zmenami, zvyšovanie efektívnosti v poľnohospodárstve, strata starých sadov a extenzívne využívaných lúk, zamieňanie tvrdých drevín ihličnanmi a nadmerné používanie pesticídov a herbicídov.  V rokoch 19802013 bol u európskej populácii zaznamenaný mierny pokles, v kratšej perspektíve, v rokoch 20002012, populácia vzrástla.

 Opis 
Je to vták o niečo väčší ako vrabec domový, sfarbený je podobne ako kôra stromov. Dosahuje dĺžku tela 16 – , rozpätie krídel 25- a maximálnu hmotnosť 39,5 g. Má slabý zobák, o chvost sa pri pohybe po stromoch neopiera. Noha má dva prsty smerujúce dopredu a dva smerujúce dozadu, napriek tomu sa nezavesuje na kolmé stromy. Obidve pohlavia a mláďatá sa navzájom nelíšia. Má jemno vzorkované sivo hnedé zafarbenie s množstvom škvŕn a čiarok, na chrbte a chvoste sivá, na hlave má hnedý pás cez oko a na temene.

 Výskyt a stav na Slovensku 
Vyskytuje sa na celom území Slovenska od nížin až do predhorí (do ) ako hniezdič do  alebo až . Najväčšie početnosti sú v nížinách a pahorkatinách. Krutohlav hnedý je sťahovavý vták, zo zimovísk v Afrike sa vracia od konca marca do mája, hlavne v apríli a odlieta od prostriedka augusta do konca septembra.

Odhadovaný počet hniezdiacich párov je 2 500 – 4 000. Veľkosť populácie má mierny pokles od 20 – 50%. Veľkosť územia na ktorom sa vyskytuje je stabilné, maximálna zmena do 20%. Ekosozologický status v roku 1995 R – vzácny. V roku 1998 žiadny. V roku 2001 žiadny. V roku 2014 LC – menej dotknutý. Európsky ochranársky status SPEC3 – druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia D – ustupujúci druh.

 Biotop 
Krutohlav hniezdi v starých riedkych listnatých lesoch v otvorenej krajine so skupinami stromov, v sadoch a parkoch s dostatočným množstvom mravcov. Ihličnatým lesom sa vyhýba.

 Hniezdenie 
Krutohlav hnedý hniezdi v máji až júni raz ročne v dutinách, ktoré si na rozdiel od ostatných ďatľov sám netesá. Samica znáša 7 až 10 vajec, na ktorých sedia obaja rodičia 13 až 14 dní a mláďatá kŕmia tiež obaja rodičia ďalších 18 – 19 dní.

 Potrava 
Živí sa mravcami a ich larvami.

 Ochrana 
Užitočný druh, ktorý si zaslúži úplnú ochranu a podporu i vyvesovaním hniezdnych búdok. Krutohlav hnedý je zákonom chránený, spoločenská hodnota je 1000 €  (Vyhláška MŽP č. 170/2021).

 Hlas 

Vydáva osem až dvanásťčlenný rad  ťahavých stúpavých výkrikov „gee gee gee gee“ alebo "gä-gä-gä-gä" či "wääd-wääd-wääd-wääd" pripomínajúcich sokola myšiara.

 Galéria 

 Referencie 

 Iné projekty 

 Externé odkazy 
 hlasová ukážka z projektu Českého rozhlasu Hlas na každý deň



Kategória:Žlnovité
Kategória:Vtáky na Slovensku
Kategória:Najmenej ohrozené druhy